
GENESIS 

Wem Ma /// linu laltei tef lire teplaL 

1 Sungoi, wem Ma Hi linu laptei men nange piti tef le piti yuwei. 

2 Tef, tipe loli nele luwo keraisi, men re ratei kolo olo. Munkunum 
tur oli, le Nempi liti Ma Hi luwo linge tipe yuwei. 3 Ma Hi lirpei, "lef 
fale". Leye lo ief fale. 4 Ma Hi luluwo ief teingi, leye lo le esi lalpo ief 
tanio munkunum. 5 Ma Hi lunguna ief "epli" le munkunum lepe le 
lunguna "mulpou". Mtilpou le le le if-ili, epli linu lire eti kera. 6- 

7 Ma Hi lirpei, tipe ile kere le laitei yuwei tani tipe liti lifei tef. Leye lo 
le kari tipe ile laltei laitei yuwei le ile lifei tef. 8 Ma Hi linawo nimin 
liti tipe tire noute lepe "teplai". Mulpou le le le if ili, epli lire eti oli. 
9 Ma Hi lirpei, tipe liti lifei tef lepe lau launge nele lifei tulum 
nelyeye, le tef punko fale. Pepei faleye. 10 Le lunguna tef punko lepe 
"teP le tipe launge nele lifei lepe le lunguna "peryai*' Le Ma Hi 
luluwepe teingipe. 11 Leye lo Ma Hi lirpei le tef lilape wolo, nimpe re 
foiye, wolo, foiye le nimpe kumpu kumpu pepe pilape fouri kumpu 
kumpu le nimpe lipi lipi pepe pilape fouri lipi lipi, wai lelpe lelpe. 
Pepei faleye. 12 Tef lilape wolo, nimpe re foiye, kumpu kumpu pepe 
pilape fouri pelpe kumpu kumpu le lipi lipi pepe yo, pilape pelpe lipi 
lipi, wai lelpe lelpe. Le Ma Ili luluwepe teingipe. 13 Mulpou le le le if 
ili, epli lire eti nimin. 14 Leye lo Ma Ili lirpei le eringi ief fale lingene 
teplai yuwei, kari epli lire mulpou le piti kusauku wem liti epli le nef 
le eringi olpe pa le yeflipe fale. 15 Pe ma pini pinge teplai nainu tef, le 
fei pepei faleye. 16 Ma Hi lautetei ief lingi twinges, epli piti lini wem 
piti epli le ane piti lini wem piti mulpou. Le tauru re le laptei. 17 Le 
laptei pultei teplai piti nainu tef, 18 piti poli epli le piti poli mulpou le 
piti kari ief lire munkunum. Le Ma Ili luluwepe le onom teingine 
lasiepe. 19 Mulpou le le le if ili, epli fei lepei lire eti tupu. 20 Leye lo 
Ma Hi lirpei le ningu men nange piti pratetei tipe fale pratei pinge 
tipe le naflepem piti yuwei fale peifalele pinge teplai yuwei. 21 Fei 
Ma Ili laptei ningu lipi lipi piti peryai le men nange wuso pratetei re 
puroro pinge tipe, laptei fi fi, wai lelpe lelpe, le naflepem piti 
peifalele, pina wai lelpe lelpe. Le Ma Ili luluwepe le le onom teingine 
lasiepe. 22 Ma Ili kani onom lantepe le le lirpepe ningu re men 
nange piti pratei tipe ma paploupe eple fale pire wuru, pire peryai 

poparu le naflepem re ma paploupe eple fale wuru. 23 Mulpou le le le 
if ili, epli lire eti numpou. 24 Leye lo Ma Hi lirpei le siye men nange 
fale pratei tef, laptei fi fi, wai lelpe lelpe, pelem songou, tutungu men 
nange piti pununwei pinge tef le siye piti towa yauwi, laptei fi fi, wai 
lelpe lelpe. Fei pepei faleye. 25 Ma Ili laptei siye piti towa yauwi pina 
wai lelpe lelpe, pelem songou pina wai lelpe lelpe, le tutungu men 
nange piti pununwei pinge tef pina wai lelpe lelpe. Le Ma Ili lulwepe 
pe teingipe. 26 Leye lo Ma Ili lirpei le mete fale watafei le lotei le pe 
ma puntoluwepe ningu, naflepem, pelem songou le siye piti towa 
yauwi, tef towa le tutungu re men nange piti pununwei pinge tef. 
27 Liso Ma Ili laptei mete watafei le lotei, le laptei pinio le loteiye, 
laltei metine, lantei moto. 28 Ma Ili kani onom lantepe le le lirpepe 
ma pilape eple kere wuru, penglei tef poparu le pe ma puntoluwo tef 
towa, ningu piti tipe, naflepem, pelem songou, siye piti towa yauwi re 
tutungu men nange piti pratetei pinge tef. 29 Leye lo Ma Ili lirpeiye 
"Ise ma yaplei oweli piti poli pinge tef le piti poli pinge yuwei.'' 30 Le 
siye piti towa yauwi pepe pire naflepem. Ma Ili watepe wolo pire 
nimpe tuwo piti paplei. Le fei pepei faleye. 31 Ma Ili luluwepe men 
nange fei laptei olo teingipetei, le le onom teingine lasiepe. Mulpou le 
le le if ili, epli fei lepei lire eti kera piti esi plen. 

2 Tef lire teplai re men nange so oli fei, yalipeye. 2 Epli lire eti one 
piti esi plen fei pepei, Ma Ili lesio towa lele yali, leye lo epli wem fei 
lepei le lifowo towa wuso lesio lepe. 3 Ma Ili esi lalpo epli fei lire eti 
one piti esi plen lepe, le wem ili wusoli epli wem fei lepe. Ma Ili laltei 
tef lire teplai re men nange oloye, lesio towa yaliye. 4 Le Ma Ili laltei 
tef lire teplai re men nange so lolpepe. 

Wem Ma Ili laltei tef lire teplai re men nange, 

Ma Ili lamtei metine wape lire moto pele roum ratei liyom Iden 

5 nimpe natungo re wolo wala fale kolo, olo wusoli Ma Ili wala 
lantei nef kolo le metine piti lale lapiri re olo. 6 Wolo tipe falele tef 
leinginim lau so ma linge yuwei le kaltetei tef. 7 Ma Ili kali tef liri 
lesio metine wape le le lutupa nempi lalfowo metine wape lepe mi 
nopungo, leye lo metine wape lepe leifale. 8 Leye lo Ma Ili lapiri liyom 
lato Iden, lapiri laitei le liti epli fale, le lepe Ma Ili laltei metine wape 
wuso lire tef lesio lepe, nange lele Adam, le laltei ratei liyom fei lepe. 



Genesis Sapta 2 



9 Ma Hi laptei nimpe eryai, te-teingipe, fale pile liyom fei lepe 
le pe pilape fouri te-teingipe. Nimpe noute twinges tile liyom nimin, 
fouri piti nimpe nele lepe wuso pe palei pe ma pratei pingi wem 
wem, ma pa kolo olo, le fouri piti nele lepe wem palei pe ma enke 
kere, pretai men men teingipe le men men olpe. 10 Wof nele fale 
linge liyom Iden so le, le le yo weitei rapupe angoleingi twinges te 
twinges. 11-12 Nange liti wof eti linu lepe pinawo Pison, le lantu 
leinenei linge tef liti Afila, (Gol teinginetei ratei tef fei lepe, le nimpe 
fai wopu pire era teingipitei piti pire yini pepe re, pratei.) 13 Wof eti 

nele lire eti oli lepei pinawo Kion, le leinenei lantu linge tef liti Kus. 
14 Wof eti nele lire eti nimin lepei pinawo Taikris, le lantu plen liti 
epli fale, tef liti Asiria, le wof eti lire eti tupu lepei lepe pinawo 
Yufreites. 15 Leye lo Ma Hi laltei metine ratei liyom Iden piti ma 
lapiri re luntoluwo liyom. 16 Le lirpowo metine lepeye, "Ye miso aplei 
nimpe fouri eryai, 17 le nimpe fouri piti onom kere le ye retape men 
men teingipe le men men olpe, ye ma alei pato. Wusoli wem ye alei, 
ye ma a." 18 Ma Hi lirpeiye, "Metine loteteiye ratei olo loporo kolo olo. 
Ki ma kaltei men teingi soma kanio." 19 Liso Ma Hi kali tef liri laptei 
siye pire naflepem. Leye lo le kapi lilape le watowo metine wape lepe, 
luluwo piti ma metine lepe watepe siye pire naflepem nange, le 
nange men le laptepe, nange pelpe min so pepeye. 

20 Fei, metine wape lepe watepe naflepem pire siye nange, fra 
yo yalipeye, wolo nele lelpe re teingi loporo piti ma kanio re kolo olo. 
21 Leye lo Ma Hi moingi tario metine wape lepe letei lironomtei le 
wem le wala letei, Ma Hi kesi emiyo liti lapi piti metine wape lepe re 
le, le so nou topo nesi pam wuso kesi emiyo lepe, 22 Le lire emiyo liti 
lapi lesiene moto wape le le lilane le lantowo metine wape lepe. 
23 Liso Adam (nange liti metine wape lepei, Adam) le lirpeiye, 
"Nepei ne watafei ki kutei, kesi emiyo liti emiyo leiki le tale liti tale 
leiki. Ne ma kinane moto wusoli ne ilene piti metine." 24 Fei polpepe, 
metine ma lusame nimou re yaitei le le ma lirine moto roum 
maiteneme. 25 Metine wape lepe lire moto pele olo roum pal yaume, 
me roxma topo tapune kolo olo. 



Tutu lempesine Iv nalei nimpe fouri 

3 Fei le tutu olo longo tipe oli, lile niminye Hie, lini siye nemple 
wuso Ma Hi laptei pepe kolo olo. Le lenetei moto wapeye, "Ko Ma Hi 
lirpeiye punkomtei, ma aplei fouri piti nimpe eryai pile liyom pepe 
kolo lom?" 

2 "Ku miso waplei fouri piti nimpe eryai pile liyom pepe." 
Motowape nepe namti nirpowoye. 3 "Le Ma Hi lirpouku fei lire fouri 
piti nimpe min fei lile liyom nimin lepe, ma walei kolo olo, wo wesio 
yauwi re olo, wuso wolpepe, ku ma wa." 

4 "Fei pepe olo punkom kolo olo, ye miso a kolo." tutu lirpene 
motowape nepe. 5 "Wusoli Ma Hi retai wem ye alei nimpe fouri lepe. 

lus peiye ma penfaro le ye ma watafei Ma Hi lotei, retape men men 
teingipe le men men olpe." 

6 Motowape nepe nuluwo nimpe lepe olo teingitei le fouri lele 
re wuso ne nalei, miso teingi. Le ne onposi wuso ne retape men 
nange noporotei, fei polpepe miso teingipetei. Ne so kari fouri liti 
nimpe fei lepe, nalei ile le ne nila ile ne watowo munge, le le re 
laleiye. 7 Roum malei re fei, lus pelme kere frou yo fei, roum retai me 
motei pal yaumeye, me so roum meptalo ifau tuo mopopo motei. 

8 Ningli lepe, roum mingitowo Ma Hi linge liyom le, le me 
roum kotire minge nimpe piti liyom. 9 Wolo Ma IK linawo metineye, 
"Adam-o, Ye ato linei?" 

10 Metine lepe namti lirpeiye, "Ki kingiteiye inge liyom, le ki 
olo turiki wusoli ki olo pau yauwi, ki so kotire." 

11 Le Ma Hi lelteiye, "Minemple pirpeiye pirpolo 'y^ pau yawi?' 
Le ye alei nimpe fouri wuso ki kirpeiye ma alei kolo, le ye alei lo olo?" 

12 Metine lepe namti lirpowo Ma Ili-ye, "Moto, ye antei nireiki 
ratei lepei lepe, ne waiki niinpe fouri ile le ki kaleiye." 

13 Ma Hi lentei moto wape nepeye, "Piti men so ye fei olpepei?" 
Ne namti nirpeiye, "Tutu lempeteiki, ki so kalei." 

14 Leye lo Ma Hi lirpowo tutuye, "Siye wuru pepe olo, ye 
yoteteiye ma irim olpe ile, ye ma ununwei ire yofu le ye ma wem oli 
oli alei nief 15 Ki ma keiteiye ire motowape roum yura neme, eple 
pene pire eple peiye ma wem oli oli pire nemple eringi. Eple pene ma 
palwewe falo leiye le ye eple peiye ma papwe ire asingu pelpe." 

16 Le Ma Hi lirpene motowapeye, "Ki ma keila moingi liti wem 
ye yofu le wem ye ilape eple, flis ili ma faleye. Ye ma onom kerowo 
munge leiye le le ma luntoliye." 

17 Le Adam lepe Ma Ili lirpowoye, "Ye aptene moto peiye 
mingim le ye alei nimpe fouri wuso ki kirpeiye ma alei pato. Le ye fei 
olpepei, tef ma oli, teingi kolo olo. Ye ma fanke, opinge lenke ire nele 
soma oweli fale, ye kapi aplei wem oli oli. 18 Tef ma lilape wolo re 
foiye singu le ye ma aplei oweli piti towa yauwi. 19 Ye ma esio towa 
irkilau, lenke kari elyo soma oweli fale pile, ye kapi aplei, e e ma 
wem ye a, ma nou e tef, wusoli kire tef kesiye le ye ma nou e tef." 

20 Leye lo Adam linane moto pele nepe Iv, wusoli ne ma fale 
nire wautei piti naptei mete walem. 21 Ma Ili lire siye topungou 
lengleleipe ranguwom so wateme Adam lire Iv roum mapiri. 

22 Le Ma Ili lirpeiye, "Metine wape fei fale watafei ki, retape 
men men teingipe le men men olpe. Le ki ma kusa lalei nimpe fouri 

liti palei le pe pratei wem wem lepe kolo olo, woso le lalei ma ratei 
lingi wem wem." 23 Liso Ma Hi laisi Adam tani liyom Iden piti ma 
Adam lalolowi tef lapiri oweli wusoli tef lotei so Adam fale lire 
metine wape. 24 Leye lo liyom Iden plen le liti epli fale lepe Ma Hi 
laptei ririm pele piti rouri tisi, le ila nele weli loluwo lolpepe, weitetei 
leye lauye, ratei fei lepe. Fei pepei pratei tisi karipe minemple re ma 
pe piri nimpe liti palei le pe ma pratei pingi wem wem lepe malfem 
kolo olo. 

